**Изх. № РД-621/29.05.2024 г.**

**ПОКАНА**

На основание чл. 56а, ал. 4, т. 2 и чл. 56ж, ал. 2 от Правилника за прилагане на Закона за собствеността и ползването на земеделските земи /ППЗСПЗЗ/, Областна дирекция „Земеделие“ – гр. Русе кани оценителите, вписани в публичния регистър на независимите оценители на недвижими имоти да участват в избор на оценител за:

* Изготвяне на пазарни оценки на имоти, представляващи прилежащи площи към сгради и/или съоръжения в стопански дворове на бивши организации по § 12 от преходните и заключителните разпоредби на ЗСПЗЗ, за процедура по реда на чл. 27, ал. 6 от ЗСПЗЗ, частна държавна собственост, с предоставени права на управление на министъра на земеделието и храните;
* Изготвяне на пазарни оценки на имоти, свободни /незастроени/, негодни за земеделско ползване в стопански дворове на бивши организации по § 12 от преходните и заключителните разпоредби на ЗСПЗЗ, за процедура по реда на чл. 27, ал. 8 от ЗСПЗЗ, частна държавна собственост, с предоставени права на управление на министъра на земеделието и храните;

Офертата да включва:

- Представяне на участника – изисква се професионален опит над 3 години, да се приложат най-малко 2 изготвени оценки;

- Сертификат за оценителска правоспособност на недвижими имоти, издаден от Камарата на независимите оценители;

- Методи за определяне на стойността на земята – най-малко два, по избор;

- Ценова оферта за изготвяне на 1 брой оценка на поземлен имот;

- Ценова оферта за актуализация на изготвена вече пазарна оценка;

- Срок за изготвяне на оценка на 1 брой поземлен имот – не повече от 7 /седем/ календарни дни;

- Оглед на терен с приложен снимков материал.

Всеки участник има право да представи само една оферта. Не се допускат варианти на офертата. Участник, предложил срок на изготвяне на пазарна оценка за 1 имот, по-дълъг от определения от Областна дирекция „Земеделие“ - Русе срок, ще бъде отстранен от участие.

Критерий за избор:

„Икономически най-изгодна оферта“ с показатели „предложена цена“ /с включен ДДС/ и „срок за изготвяне на пазарните оценки“.

Място и срок за представяне на офертите: срокът за представяне на офертите е 7 /седем/ календарни дни от публикуване на поканата на интернет страницата на Областна дирекция „Земеделие“ – Русе. Кандидатите подават лично или чрез пълномощник документите за участие в избора в бял запечатан, непрозрачен плик, с надпис „ Оферта за изготвяне на пазарни оценки от независим оценител“, на адрес: Областна дирекция “Земеделие” – Русе, гр. Русе, ул. “Църковна независимост” № 16, ет. 7, стая 6, тел.: 0877174111. Документите могат да се подават по електронен път на електронната поща на Областна дирекция “Земеделие” – Русе: *ODZG\_Ruse@mzh.government.bg*, като в този случай, следва да бъдат подписани с електронен подпис. Оферти подадени по пощата не се приемат.

При представяне на офертите, следва да се придържате към посочената таблица:

|  |  |  |  |
| --- | --- | --- | --- |
| **Име на оценителя** | **Цена на 1 бр. имот в лева, с включен ДДС** | **Цена за актуализация на оценка** | **Срок за изготвяне на оценка** |
|  |  |  |  |

Оферти, които не отговарят на условията за участие, няма да бъдат разглеждани.

/П/

**ВЛАДИМИР ТЕДЕСКИ**

*Директор на Oбластна дирекция «Земеделие» – гр. Русе*